Sumerian cuneiform tablet — Period: Ur III — Genre: Administrative
Sign sequence:
<SURFACE> 
 LU₂ HI GA TUR UR MES 
 |IGI.DIB| |GA₂×AN| KAL LA DAM 
 GAR U₂ AŠ <unk> DA NI 
 LU₂ AN MUŠ₃ TUR NI 
 TUR SAL GABA NI 
 U 7(DIŠ) DUN₃@g KU₃ UD EŠ₂ 
 NA A NA DAM KU LI KID 
 IN |NINDA₂×ŠE| 
 EGIR A LU₂ HI GA 
 SAG NU MU IGI |NINDA₂×ŠE| NE KA 
 DIŠ UR LUH UMUM 
 DIŠ LUGAL MA₂ TE@g RI 
 DIŠ UR AN MA MI 
 <SURFACE> 
 TUM TA |UD.DU| EŠ₂ 
 NA A NA NAM |NE.RU| A BA NI KU 
 UR AN DA MU KID 
 SAG GA₂ A₂ NE DAR A 
 NAM |NE.RU| BI NI TAR DU 
 LU₂ HI GA SAG IN NA SUM MU 
 DU@s |PA.DU@s| DI TIL LA 
 DIŠ KA |UMUM×KASKAL| A NU TUR 
 DIŠ ŠU AN |SAL.TUG₂| ŠUBUR NU TUR 
 DIŠ LUGAL KU₃ ZU 
 LU₂ KI BA DU BA ME EŠ₂ 
 U 7(DIŠ) DUN₃@g KU₃ UD EŠ₂ BA TIL 
 <SURFACE> 
 MU AN AMAR AN |EN.ZU| LUGAL UR NE LUM KI MU |IGI.UR|

Provide the transliteration.

<SURFACE>
lu₂-du₁₀-ga dumu ur-mes
u₃ ama-kal-la dam
nig₂-u₂-rum <unk> da-ni
lu₂{d}inana dumu-ni
dumu-munus gaba-ni
1(u) 7(diš) gin₂ ku₃-babbar-še₃
na-a-na dam ku-li-ke₄
in-sa₁₀
egir-a lu₂-du₁₀-ga
sag nu-mu-ši-sa₁₀ bi₂-du₁₁
1(diš) ur-sukkal simug
1(diš) lugal-ma₂-gur₈-re
1(diš) ur{d}ma-mi
<SURFACE>
ib₂-ta-e₃-eš₂
na-a-na nam-erim₂-a ba-ni-dab₅
ur{d}da-mu-ke₄
sag-ga₂ a₂ bi₂-dar-a
nam-erim₂-bi i₃-ku₅-ra₂
lu₂-du₁₀-ga sag in-na-šum₂-mu
kas₄ maškim di-til-la
1(diš) gu₃-de₂-a nu-banda₃
1(diš) šu{d}nin-šubur nu-banda₃
1(diš) lugal-ku₃-zu
lu₂ ki-ba gub-ba-me-eš₂
1(u) 7(diš) gin₂ ku₃-babbar-še₃ ba-til
<SURFACE>
mu {d}amar{d}suen lugal ur-bi₂-lum{ki} mu-hul